PATVIRTINTA

Trakų gimnazijos direktoriaus

2017 m. rugpjūčio 22 d. sakymu Nr. V-95

**TRAKŲ GIMNAZIJOS**

**DARBUOTOJŲ VEIKSMŲ MOKINIUI SUSIRGUS**

**AR PATYRUS TRAUMĄ GIMNAZIJOJE**

**IR TEISĖTŲ MOKINIO ATSTOVŲ INFORMAVIMO APIE MOKYKLOJE PATIRTĄ TRAUMĄ AR ŪMŲ SVEIKATOS SUTRIKIMĄ**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Trakų gimnazijos (tolia - Mokykla) darbuotojų veiksmų mokiniui susirgus ar patyrus traumą Mokykloje ir teisėtų mokinio atstovų informavimo apie Mokykloje patirtą trauma ar ūmų sveikatos sutrikdymą tvarkos aprašas (toliau - Aprašas) parengtas vadovaujantis Lietuvos higienos norma HN 21:2017 „Mokykla: vykdanti bendrojo ugdymo programas. Bendrieji sveikatos saugos reikalavimai“ patvirtinta Lietuvos Respublikos sveikatos apsaugos ministro 2017 m. kovo 13 d. įsakymu Nr. V-284.

2. Tvarkos aprašas reglamentuoja darbuotojų veiksmus mokiniui susirgus ar patyrus traumą Mokykloje ir teisėtų mokinio atstovų informavimo apie Mokykloje patirtą traumą ar ūmų sveikatos sutrikdymą.

**II SKYRIUS**

**DARBUOTOJŲ VEIKSMŲ, MOKINIUI SUSIRGUS AR PATYRUS TRAUMĄ MOKYKLOJE IR TEISĖTŲ MOKINIO ATSTOVŲ INFORMAVIMO APIE MOKYKLOJE PATIRTĄ TRAUMĄ AR ŪMŲ SVEIKATOS SUTRIKIMĄ, ORGANIZAVIMAS**

3. Atvestus į Mokyklą mokiniui kiekvieną rytą apžiūri ir vėliau jų būvimą Mokykloje metu stebi klasės vadovas, mokytojai.

4. Mokiniui susirgus Mokykloje:

4.1.klasės vadovas apie mokinio sveikatos būklę nedelsdamas informuoja mokinio tėvus (globėjus, rūpintojus) bei Mokykloje esantį visuomenės sveikatos priežiūros specialistą;

4.2. visuomenės sveikatos priežiūros specialistas įvertina, ar mokinys gali laukti tėvų klasėje arba mokinys tėvų laukia visuomenės sveikatos priežiūros specialisto kabinete;

4.3. jei kyla įtarimų, kad mokinys serga užkrečiamąja liga, jis atskiriamas nuo kitų mokinių ir stebimas iki atvyks tėvai;

4.4. įvykus nelaimingam atsitikimui (traumos atvejis) lauke, sporto salėje esant galimybei mokinys paguldomas jo buvimo vietoje (žiemos metu įnešamas į vidų) ir skubiai kviečiamas visuomenės sveikatos priežiūros specialistas;

4.5. esant būtinumui, mokytojas, klasės vadovas ar visuomenės sveikatos priežiūros specialistas nedelsdami kviečia greitąją medicinos pagalbą, telefonu 112.

5. Susirgimų užkrečiamosiomis ligomis atvejų bei karantino metu klasėse atliekamas valymas ir dezinfekavimas pagal higienos reikalavimus.

6. Mokinį pasiimti iš Mokyklos būtina:

6.1. kai mokiniui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies, įvairių traumų atvejais), apžiūrų metu randama utėlių ar glindų;

6.2. mokinio liga riboja jo dalyvavimą klasės veikloje;

6.3. mokinio būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų mokinių interesų;

6.4. mokinio liga kelia pavojų kitų mokinių ir darbuotojų sveikatai.

7. Po ligos mokinys gali būti priimtas į mokyklą tik tėvams (globėjams, rūpintojams) pateikus gydytojo pažyma (F 094/a).

8. Užfiksavus užkrečiamų ligų (vėjaraupiai, tymai, skarlatinai) atvejus Mokykloje, visuomenės sveikatos priežiūros specialistas privalo:

8.1. raštu informuoti tėvus (globėjus, rūpintojus) (elektroniniame dienyne);

8.2. registruoti ligos atvejus Užkrečiamų ligų žurnale;

8.3. kontroliuoti, kad tinkamai būtų valomi klasėje esantys paviršiai.

**III SKYRIUS**

**BAIGIAMOSIOS NUOSTATOS**

9. Visuomenės sveikatos priežiūros specialistas, mokytojas ir klasės vadovas yra atsakingi už veiksmų, mokiniui susirgus ar patyrus traumą Mokykloje ir teisėtų mokinio atstovų informavimo apie Mokykloje patirtą traumą ar ūmų sveikatos sutrikdymą, organizavimą ir vykdymą.

10. Tvarkos aprašo vykdymo kontrolę vykdo direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_